Elizabeth Swann

Elizabeth Swann er en fiktiv figur som første gang ble introdusert i Walt Disney-filmen fra 2003, Pirates of the Caribbean: The Curse of the Black Pearl . Elizabeth opptrer også i oppfølgerfilmen fra 2006, Pirates of the Caribbean: Dead Man's Chest, og i den tredje filmen Pirates of the Caribbean: At World's End fra 2007.

Den vakre Elizabeth er en opprørsk og sjørøverbesatt datter av guvernør Weatherby Swann. Hun er portrettert fra hun blir forelsket i figuren Will Turner, en smed og en barndomsvenn av henne. Elizabeth blir spilt av den britiske skuespilleren Keira Knightley. Den unge Elizabeth blir spilt av Lucinda Dryzek.

Knightley har selv Ganske treffende oppsummert figuren i følgende ord: «Hun er på en måte en moderne jente plassert på 1700-tallet.» Elizabeth, essensielt, har muligheten til å opptre med oppførselen og oppveksten til en adelskvinne, eller med vidd og snarrådighet som ei sjørøverjente. Elizabeth ønsker ofte mer uavhengighet enn hva som normalt vil bli tiltenkt en kvinne av hennes klasse på 1700-tallet.

 Handlingsreferat 
 The Curse of the Black Pearl 
Tidlig i Pirates of the Caribbean: The Curse of the Black Pearl fantaserer Swan ofte om pirater og livet til sjøs. Når Elizabeth reiser sammen med faren hennes, guvernør Weatherby Swann, til Port Royal er hun elleve år gammel. Underveis møter de Will Turner som ung gutt, som blir oppdaget flytende til havs. Han var den eneste overlevende på et skip etter et sjørøver-angrep. Historien fortsetter åtte år senere, og ekteskap var på denne tiden et vanlig middel for å knytte strategiske politiske allianser eller mer fordelaktige sosiale forbindelser. Det blir forventet at Elisabeth skal gifte seg med en respektabel og velstående mann. Men Elizabeth foretrekker å gifte seg av kjærlighet, og hun har romantiske følelser for for Will Turner. Men Will, en fattig smed, er en uegnet match for en velstående kvinne som Elisabeth.

Selv om Will i all hemmelighet elsker Elizabeth, kjenner han sin plass i samfunnet, og holder de virkelige følelsene sine hemmelig for alle andre. Guvernør Weatherby Swann ønsker i mellomtiden at datteren hans skal gifte seg med kommandør James Norrington, en respektert offiser fra det britiske Royal Navy. Under Norringtons frieri besvimer imidlertid Elizabeth, hvis tett snørede korsett nesten kveler henne. Hun faller ned, og havner i en bukt. Hun blir snart reddet av den beryktede kaptein Jack Sparrow, som nylig har ankommet Port Royal. Til tross for Sparrows galante handlinger, og mot Elizabeths protester, blir Sparrow umiddelbart fengslet for sjørøveri. Dermed risikerer han å bli henrettet ved hengning.

Men den natten angriper et sjørøver-skip, The Black Pearl, Port Royal - som blir kontrollert av kaptein Hector Barbossa. Men han og resten av mannskapet er under en gammel aztekisk forbannelse. Deres virkelige form - udødelige skjeletter - kan bare sees i måneskinn. De tror at Elizabeth kan brukes til å knekke denne forbannelsen en gang for alle, og de tar henne med seg på skipet deres. Selv om den fredelige og lovlydige Will Turner forakter sjørøvere og nærer en dyp mistillit til Sparrow, frigjør han Sparrow - vel vitende om at det bare er Sparrow som kan finne Isla de Muerta, den hemmelige øya hvor Elizabeth blir fraktet.

Will Turner er imidlertid ikke klar over at Jack Sparrow tidligere var Black Pearls tidligere kaptein, og at han har et baktanke for å hjelpe til med å finne Elisabeth: Sparrow har til hensikt å få kontrollen over The Black Pearl igjen, koste hva det koste vil. Når Will og Elizabeth forsøker å stikke av fra Isla de Muerta, blir de forfulgt av Barbossa som senker skipet deres. De havner på en øy, og blir oppdaget av Norrington om bord på det britiske krigsskipet Dauntless. For å redde Will, overbeviser Elizabeth om at Norrington burde angripe Isla de Muerta. De kommer seg deretter tilbake til Port Royal. Men Sparrow risikerer fremdeles å bli henrettet for sjørøveri. Norrington og guvernør Swann går imildertid med på å la The Black Pearl få en dags forsprang før de tar opp jakten på dem.

 Dead Man's Chest 
Pirates of the Caribbean: Dead Man's Chest begynner ett år senere, og Elizabeth blir sett vente ved alteret der hun og Will Turner etter planen skulle gifte seg. Men Lord Cutler Beckett ankommer med arrestordre, for både Will og Elizabeth etter at de hjalp Jack Sparrow med å flykte i den forrige filmen. Tidligere kommandør James Norrington i den britiske flåten var også involvert i at Sparrow unnslapp. Men siden den gang hadde Norrington sagt opp kommisjonen sin og forsvunnet. Lord Cutler Beckett tilbyr å slippe dem fri, men bare dersom Will går med på å finne igjen Jack Sparrow og skaffe et magisk kompass som Beckett ønsker å få tak i. Beckett er en hensynsløs agent fra Det britiske ostindiske kompani, og utvider selskapets monopol til å gjelde over hele Karibia. Ærlige kjøpmenn og handelsreisende blir dermed tvunget til å betale ekstremt høye gebyrer og tilleggsavgifter for å seile produktene deres til havner kontrollert av Det øst-indiske kompaniet.

Med Sparrows kompass kan Becket utrydde alle sjørøvere, og dermed utvide selskapets territorium ytterligere, samt øke fortjenesten samtidig som han konsoliderer sin egen makt og rikdom. Will Turner finner endelig igjen Sparrow og resten av mannskapet fra The Black Pearl på Pelegosto, hvor de gjemmer seg fra Kraken som blir kontrollert av Davy Jones. Han jakter Sparrow på grunn av en gjeld, samtidig som Sparrow har lett etter «den døde mannens kiste» som inneholder Jones sitt bankende hjerte. Den personen som eier hjertet, kontrollerer Davy Jones og dermed også Kraken. Dessverre ser det ut til at Sparrows magiske kompass svikter ham, selv om det kan peke på noe han ubevisst ønsker seg mer enn hjertet til Davy Jones.

Elizabeth ønsker snart å finne igjen Will, og reiser i forkledning til Tortuga. Hun møter Sparrow og Joshamee Gibbs på en pub. De forsøker å rekrutterer andre sjømenn i et forsøk på å betale ned Sparrows gjeld til Davy Jones, som krever hundre sjeler i bytte for Sparrow. De kommer også i kontakt med James Norrington igjen, som nå beskylder Sparrow for å ha ødelagt livet hans, og prøver å skyte ham, og antenner et slagsmål, men Elizabeth slår ham ut for å redde ham. På Isla Cruces finner Jack, Elizabeth og Norrington den døde mannens kiste. Når Will kommer med Davy Jones sin stjålne nøkkel, får Elizabeth vite at Sparrow tidligere hadde narret Will over på «Den flygende hollender». Senere, om bord på The Black Pearl, forsøker de å stikke av fra Kraken.

Når hun innser at Sparrow er Krakens eneste mål, distraherer Elizabeth ham med et lidenskapelig kyss samtidig som hun lenker ham fast til skipet med håndjern. Kraken kommer tilbake for et siste angrep, og drar med seg hele skipet og Jack Sparrow, etter at resten av mannskapet har kommet seg vekk fra skipet. Norrington reiser snart til Port Royal, og presenterer Davy Jones sitt hjerte til Cutler Beckett i et forsøk på å kreve tilbake sin tidligere stilling som kommandør i Royal Navy. Will Turner, Elizabeth og det sørgende mannskapet besøker Tia Dalma, en voodoo-prestinne, som spør om de er villige til å redde Sparrow og The Pearl fra Davy Jones.

 At World's End 
Pirates of the Caribbean: At World's End er den tredje filmen i serien, hvor Jack Sparrow, kaptein Barbossa og syv andre pirat-høvdninger har blitt innkalt til et møte ved Brethren Court - som skal finne sted på Shipwreck Island. De må diskutere hvordan de burde håndtere Lord Becketts angrep på sjørøvere over hele verden. Men Jack Sparrow er fremdeles fengslet om bord på The Black Pearl. Han mangler en etterfølger som kan ta hans plass ved Brethren Court sammen med de andre sjørøverne.

Elizabeth Swann slår seg sammen med Will Turner, kaptein Hector Barbossa, Tia Dalma og resten av Sparrows tidligere mannskap på et redningsoppdrag. Men de må først skaffe seg et navigasjonskart, som kan føre dem til verdens ende. De slipper også løs Kraken, og må gå til et endelig slag for å stoppe Cutler Beckett og Det britiske ostindiske kompaniet en gang for alle. Men sjørøverne blir overrasket av en kjempe-armada av skip ledet av Lord Beckett. Etter en hard kamp blir Will stukket i brystet av Davy Jones. For å redde livet hans, hjelper Sparrow og Elizabeth han med å stikke ett sverd i Daby Jones sitt hjerte. Dermed blir Will Turner den nye kapteinen på «den flyvende hollenderen»

Kategori:Filmfigurer

ja:パイレーツ・オブ・カリビアンの登場人物#ブラックパール号
simple:Pirates of the Caribbean#Elizabeth Swann